stanford-oval/wikipedia huggingface dataset:
Jacob Bushue

| Henkilötiedot |
| --- | --- | --- | --- |
Syntymäaika: 15. toukokuuta 1992 (ikä 32)
Syntymäpaikka: Champaign, Illinois, Yhdysvallat
Pelipaikka: keskikenttäpelaaja
Pituus: 185 cm
Seura
Seura: Las Vegas Lights
Pelinumero: 17
Junioriseurat
2006–2010: Chicago Magic
2010–2013: Indiana Hoosiers
Seurat
| Vuodet | Seura | O | (M) |
| 2015–2016 | Saint Louis | 50 | (1) |
| 2017 | BK-46 | 21 | (3) |
| 2018 | EIF | 32 | (4) |
| 2019–2021 | Haka | 81 | (2) |
| 2022 | Jaro | 29 | (1) |
| 2023– | Las Vegas Lights | 30 | (0) |
 Seurajoukkueuran tilastot kattavat vain kansalliset sarjat, päivitetty 23. syyskuuta 2023.
Jacob M. Bushue (s. 15. toukokuuta 1992 Champaign, Illinois, Yhdysvallat) on yhdysvaltalainen jalkapalloilija, joka edustaa USL Championshipissä pelaavaa Las Vegas Lightsia. Pelipaikaltaan Bushue on keskikenttäpelaaja.
Jacob Bushue pelasi nuoruudessaan Chigaco Magic-joukkueessa ja sen jälkeen Indianan yliopiston Hoosiers-joukkueessa vuosina 2010-2013. Vuonna 2012 Indiana Hoosiers voitti NCAA- eli yliopistomestaruuden.  Kaikkiaan hän pelasi yliopistoaikanaan 86 ottelua, joissa hän teki kuusi maalia ja antoi 10 maaliin johtanutta syöttöä.
Yliopistouran jälkeen hänet kutsuttiin MLS:n värväysleirille. Hänen ei onnistunut kuitenkaan saada tällöin ammattilaissopimusta. Ensimmäisen sopimuksensa hän sai 1,5 vuoden kuluttua United Soccer League (USL):n Saint Louis FC:n kanssa. Hän pelasi Saint Louisin joukkueessa kaksi kautta ja 50 ottelua.
Jacob Bushue saapui Suomeen keväällä 2017 ja teki sopimuksen Kakkosessa pelannen karjaalaisen BK-46:n kanssa.  Yhden BK-kauden jälkeen Bushue siirtyi Ykkösessä pelanneen tammisaarelaisen EIF:n riveihin.
Vuoden 2018 lopulla Boshue siirtyi edelleen Veikkausliigaan nousseen valkeakoskelaisen FC Hakan riveihin.  Onnistuneen ensimmäisen Haka-kauden jälkeen hän sai 1+1 -jatkosopimuksen. Hänen tärkeästä roolista Hakassa kielii myös asema joukkueen kapteenina.
Jegor Mehontsev

| Mitalit | Mitalit | Mitalit |  |
| --- | --- | --- | --- |
|  Jegor Mehontsev  |  Jegor Mehontsev  |  Jegor Mehontsev  |  |
Maa:  Venäjä
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | raskas keskisarja |  |
| MM-kilpailut  | MM-kilpailut  | MM-kilpailut  |  |
|  Kultaa | Milano 2009 | raskassarja |  |
|  Pronssia | Baku 2011 | raskas keskisarja |  |
| EM-kilpailut  | EM-kilpailut  | EM-kilpailut  |  |
|  Kultaa | Liverpool 2008 | raskassarja |  |
|  Kultaa | Moskova 2010 | raskassarja |  |
Jegor Leonidovitš Mehontsev (ven. Егор Леонидович Мехонцев, s. 14. marraskuuta 1984 Asbest) on venäläinen ammattilaisnyrkkeilijä, entinen amatöörinyrkkeilijä ja olympiavoittaja. 185 senttimetriä pitkä vasenkätinen Mehontsev kilpailee nykyisin raskaassa keskisarjassa.
Ura

Mehontsev voitti olympiakultaa vuoden 2012 kesäolympialaisista Lontoosta raskaasta keskisarjasta. MM-kilpailuista Mehontsevilla on raskaan sarjan kulta vuodelta 2009 ja raskaan keskisarjan pronssi vuodelta 2011. EM-kilpailuista hän on saavuttanut kaksi kultaa raskaasta sarjasta.
Mehontsev siirtyi ammattilaiseksi vuonna 2013. Hän voitti ensimmäisessä ottelussaan Yhdysvaltain PJ Cajigasin teknisellä tyrmäyksellä. Mehontsev on voittanut jokaisen kahdeksasta ammattilaisottelustaan.
Jarno Kärki

| Jarno Kärki> Henkilötiedot |
| --- | --- |
Syntynyt: 13. lokakuuta 1994 (ikä 29) Pori, Suomi
Kansalaisuus:   Suomi
Jääkiekkoilija
Lempinimi:  Jape, Japi
Pelipaikka:  keskushyökkääjä
Maila:  vasen
Pituus:  194 cm
Paino:  97 kg
Seura
Seura:  GC Küsnacht Lions
Sarja:  Swiss League
Pelaajaura
Pääsarjaura:  2014–
Aik. seurat:  Ässät (SML) Tappara (SML) EHC Biel (NL) Färjestad BK (SHL) Linköping HC (SHL)
KHL-varaus:  77. varaus, 2016 Vitjaz Podolsk
Jarno Henrik Kärki (s. 13. lokakuuta 1994 Pori) on suomalainen jääkiekkoilija, joka pelaa Sveitsin toiseksi korkeimmalla sarjatasolla Swiss Leaguen GC Küsnacht Lionsissa. Hän on pelipaikaltaan keskushyökkääjä, mutta Kärki osaa pelata myös laidassa.
Ura > Maajoukkueura

Kärki on pelannut Suomen A-maajoukkueessa kolme ottelua tehden yhden maalin. Hän teki A-maajoukkuedebyyttinsä Sweden Hockey Gamesin 9. helmikuuta 2017 Pietarissa pelatussa avausottelussa Venäjää vastaan. Kärki merkittiin Suomen nelosketjun oikeaan laitaan Roope Hintzin ja Niko Ojamäen viereen. Kärjen ensimmäinen A-maajoukkuemaali syntyi samassa turnauksessa hänen kolmannessa ottelussaan 12. helmikuuta 2017 Göteborgissa isäntämaa Ruotsia vastaan.
Etelä-Hämeen suojeluskuntapiiri

| Etelä-Hämeen suojeluskuntapiiri |
| --- | --- | --- |



Organisaatio 1920-luvun lopulla
liikekannallepano-osasto: 
koulutusosasto: 
tykistöosasto: 
ampumakoulutusosasto: 
urheilukoulutusosasto: 
lääkintäosasto: 
adjutuntuuri: 
hallinnollinen osasto: 
intedentti-osasto: 
taisteluväline-osasto: 
revisioni-osasto: 
valistus-osasto: 
moottorijoukot: 
laivasto: 
radio-osasto: 
1921-1928 ja 1928-1939
1921 1928 I: 
1921 1928 II: 
1921 1928 III: 
1921 1928 IV: 
1922 1928 V: 
1922 1928 VI: 
1922 1928 VII: 
1923 1928 VIII: 
1923 1928 IX: 
1925 1928 X: 
1928 1939 XI: 
1927 1928 XII: 
1928 1928 XIII: 
1928 1939 XIV: 
1928 1939 XV: 

Etelä-Hämeen suojeluskuntapiiri oli Suomen suojeluskuntien piirijärjestö, johon kuuluivat monet Etelä-Hämeen suojeluskunnat viereisine suojeluskuntineen. Se perustettiin 1. tammikuuta 1920. 1. joulukuuta 1939 piiristä erotettiin Lahden suojeluskuntapiiri ja 1. syyskuuta 1940 Etelä-Hämeen suojeluskuntapiiristä muodostettiin Hämeenlinnan suojeluskuntapiiri, jonka myöhemmäksi nimeksi tuli Kanta-Hämeen suojeluskuntapiiri. [lähde? ]
1. tammikuuta perustettiin myös Riihimäen suojeluskunta erillisenä itsenäisenä suojeluskuntanaan. [lähde? ]
Piiriesikunta

Etelä-Hämeen suojeluskuntapiirin toimintaa ohjasi piiriesikunta. [lähde? ]
Ampumasuoritukset jalkaväen kivääriasein > Kotimaan kiväärikenttäammunta ja kiväärikouluammunta

Etelä-Hämeen suojeluskuntapiiri oli yksi Suomen suojeluskuntien menestyneimmistä piireistä kiväärikenttäammunnassa, kiväärikouluammunassa, kivääritaisteluammunassa ja pikäkivääritaisteluammunnassa. Se pääsi suojeluskunnissa asemaan, jossa siitä piiristä koottiin joukkue ampumakilpailuihin Latvian suojeluskunnan kanssa 1930-luvulla.
Etelä-Hämeen suojeluskuntapiiri selvisi hyvin suojeluskuntien ampumakilpailuista. Etelä-Hämeen suojeluskuntapiiri voitti 1930 suojeluskuntien mestaruuden 114,3 pisteellä kiväärikenttämmunnassa 150 metrin matkalla ja mieskohtaisessa kilpailussa V. Elomaa voitti kiväärikouluammunnan 300 metrin matkalla 459 pisteellä. Saman teki toinen Etelä-Hämeen suojeluskuntapiirin edustaja pistemäärällä 454,00 M. F. Leijon 1933. 150 metrin matkalla 1932 voitti saman lajin N. Nissi.
Kiväärikenttäammunnan voitti mieskohtaisen voiton saavutti 1936 T. Nieminen 194 pisteellä enimmäispistemäärästä 200 ja kiväärikouluammunnan samana vuomma V. Elomaa 186 pisteellä.
Ampumasuoritukset jalkaväen kivääriasein > Kotimaan taisteluammunta

Suojeluskunnat kilpailivat lisäksi taisteluammunnassa. 1931 Etelä-Hämeen suojeluskuntapiirin kivääriryhmä ryhmänjohtaja ja suojeluskuntavääpeli E. Muttilainen, suojeluskuntakorpraalit I. Isotalo ja T. Odelma sekä E. Huttala ja P. Koskinen sekä suojeluskuntasotamiehet R. Palmgren ja K. Sipilä voittivat suojeluskuntien mestaruuden taisteluammunnoissa, jotka toteutettiin ryhmäkohtaisesti. Seuraavana vuonna 1932 voittivat suojeluskuntien kivääritaisteluammunnan mestaruuden samassa lajissa suojeluskuntakersantti L. Muttilaisen ryhmänjohtamana ryhmänä hän ja suojeluskuntakorpraalit A. Avellan sekä suojeluskuntasotamiehet M. Hannula, O. Vehmas ja M. Kytölä.
Toinen voittojakso toteutui juuri ennen talvisotaa. 1938 suojeluskuntakersantti V. Uutun ryhmänjohtama ryhmä, jossa olivat suojeluskunta-alikersantit U. Rauhala ja T. Saarinen sekä T. Alaspää, suojeluskuntakorpraalit P. Koskinen, T. Järvinen ja A. Ylänne voittivat kivääriryhmäammunnan. Toisessa lajissa voittivat pikakivääriryhmämmunnan Etelä-Hämeen suojeluskuntapiirin ryhmä, jossa ryhmänjohtajana toimi suojeluskuntaylikersantti A. A. Lampo ja muina ryhmänjäseninä olivat suojelusmunta-alikersantti  N. Seppälä, A. Maasilta ja K. Laine sekä suojeluskuntakorpraalit P. Seppälä, A. Toivonen ja U. Ilomäki.
1939 voitti Suomen suojeluskuntien mestaruuden Etelä-Hämeen suojeluskuntapiirin taisteluryhmä, jossa johtajana toimi reservinvänrikki K. Pakkala, taistelulähetti, suojeluskuntasotamies A. Mikkola, kivääruryhmän johtajana suojeluskuntavääpeli L. Peltonen ja kivääriryhmän muina jäseninä suojeluskuntakorpraalit A. Jalio, V. Kallio, J. Ruokonen ja O. Ruusila sekä suojeluskuntasotamiehet P. Aaltonen, A. Ketovainio, O. Koskinen ja L. Pirtinaho.
Pikakiväärivoittajaryhmän johtajana oli suojeluskuntakersantti Y. Larkiola, ja ryhmän miehistönä suojeluskunta-alikersantti P. Lehto, J. Lemonkalma ja V. Salonhalla sekä suojeluskuntakorpraalit E. Huttala, V. Koskela ja V. Takala.
Ampumasuoritukset jalkaväen kivääriasein > Latvia

Etelä-Hämeen suojeluskuntapiiri sai osallistua Latvian suojeluskunnan ja Suomen suojeluskuntien vuosittaisiin ampumakilpailuihin 1930-luvulla.
Irina Privalova

| Mitalit | Mitalit | Mitalit |  |
| --- | --- | --- | --- |
|  Irina Privalova vuonna 2020. |  Irina Privalova vuonna 2020. |  Irina Privalova vuonna 2020. |  |
Naisten yleisurheilu
Maa:  Neuvostoliitto
| MM-kilpailut  | MM-kilpailut  | MM-kilpailut  |  |
|  Hopeaa | Tokio 1991 | 4×100 m viesti |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sevilla 1991 | 60 metriä |  |
|  Hopeaa | Sevilla 1991 | 200 metriä |  |
Maa:  Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 | 4×100 m viesti |  |
|  Pronssia | Barcelona 1992 | 100 metriä |  |
Maa:  Venäjä
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | 400 m aitajuoksu |  |
|  Pronssia | Sydney 2000 | 4×400 m viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 1993 | 4×100 m viesti |  |
|  Hopeaa | Stuttgart 1993 | 4×400 m viesti |  |
|  Hopeaa | Göteborg 1995 | 200 metriä |  |
|  Pronssia | Stuttgart 1993 | 200 metriä |  |
|  Pronssia | Göteborg 1995 | 100 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Toronto 1993 | 200 metriä |  |
|  Kultaa | Barcelona 1995 | 400 metriä |  |
|  Hopeaa | Toronto 1993 | 60 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1994 | 100 metriä |  |
|  Kultaa | Helsinki 1994 | 200 metriä |  |
|  Kultaa | Budapest 1998 | 200 metriä |  |
|  Hopeaa | Helsinki 1994 | 4×100 m viesti |  |
|  Hopeaa | Budapest 1998 | 100 metriä |  |
|  Pronssia | Budapest 1998 | 4×100 m viesti |  |
Irina Anatoljevna Privalova (ven. Ирина Анатольевна Привалова, aik. Sergejeva, o.s. Privalova, s. 22. marraskuuta 1968 Malahovo) on venäläinen yleisurheilija, olympiavoittaja, maailmanmestari ja Euroopan-mestari.
Privalova on monipuolinen yleisurheilija joka on menestynyt niin pikajuoksussa kuin aitajuoksussakin. Hänellä on yhteensä 16 ulkoratojen arvokisamitalia, joista yhdeksän on henkilökohtaisia. Euroopan-mestaruuskilpailuista hänellä on kolme henkilökohtaista kultaa, mutta MM-kisoista tai olympialaisista vain yksi henkilökohtainen arvokisavoitto. Sen hän saavutti Sydneyn olympialaisissa uudesta lajistaan 400 metrin aidoista. Sen hän vaihtoi päälajikseen vuodeksi 2000 ja Sydneyn olympialaisten loppukilpailu oli hänen uransa viides 400 metrin aitajuoksukilpailu. Sydneyn olympialaisten jälkeen Privalova kokeili myös 800 metrin juoksua, jolla ei kuitenkaan juurikaan menestynyt.
Hallikisoista Privalovalla on ainutlaatuinen sarja, sillä hänellä on maailmanmestaruudet 60 metriltä 
(1991), 200 metriltä (1993) ja 400 metriltä (1995). Hallimaailmanennätys hänellä on 50 metrillä (5,96) ja 60 metrillä (kahdesti 6,92).
Privalovaa valmentaa hänen miehensä Vladimir Paraštšuk. Privalovalla on kolme lasta.
Ennätykset

| 0 | 1 | 2 | 3 |
| --- | --- | --- | --- |
| 100 metriä | 10,77 | Lausanne | 6.7.1994 |
| 200 metriä | 21,87 | Monaco | 25.7.1995 |
| 400 metriä | 49,89 | Moskova | 30.7.1993 |
| 800 metriä | 2.09,40 | Moskova | 27.7.2003 |
| 400 m aidat | 53,02 | Sydney | 27.9.2000 |
Aiheesta muualla

ПРИВАЛОВА Ирина Анатольевна biograph.comstar.ru (arkistoitu versio) (venäjäksi)
Naisten 400 metrin aitajuoksun olympiavoittajat
Naisten 100 metrin juoksun euroopanmestarit
Naisten 200 metrin juoksun euroopanmestarit
Ivailo Mladenov

| Mitalit> Maa:  Bulgaria.Miesten yleisurheilu.EM-kilpailut  | Mitalit> Maa:  Bulgaria.Miesten yleisurheilu.EM-kilpailut  | Mitalit> Maa:  Bulgaria.Miesten yleisurheilu.EM-kilpailut  | Maa:  Bulgaria> Miesten yleisurheilu. |
| --- | --- | --- | --- |
|  Kultaa | Helsinki 1994 | pituushyppy |  |
Ivailo Petkov Mladenov (bulg. Ивайло Петков Младенов; s. 6. lokakuuta 1973 Vratsa) on uransa jo päättänyt bulgarialainen pituushyppääjä. Mladenov tunnetaan parhaiten siitä, että hän voitti kultaa vuoden 1994 EM-kisoissa Helsingissä. Voittotulos tuossa kilpailussa oli 809. Mladenov osallistui urallaan yksiin kesäolympialaisiin ja kolmiin MM-kisoihin, joissa paras sija tuli vuoden 1993 MM-kisoista Stuttgartista. Mladenovin ennätys on vuonna 1995 Sevillassa hypätty 833.
Käännös suomeksi
Irlanninterrieri

| Irlanninterrieri |
| --- | --- |

Avaintiedot
Alkuperämaa:   Irlanti
Määrä:  Suomessa rekisteröity 1 483
Rodun syntyaika:  1800-luku
Alkuperäinen käyttö:  Metsästyskoira
Nykyinen käyttö:  Seurakoira, vahtikoira ja metsästyskoira
Elinikä:  11–12 vuotta 
Muita nimityksiä:  Irish Terrier, Brocaire Galelach, Brocaire Rua, Irischer Terrier, terrier irlandais, terrier irlandés, iiri terjer, irski
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #139
Ulkonäkö
Paino:  12 kg
Säkäkorkeus:  45,5 cm 
Väritys:  Punainen, vehnän- tai kellanpunainen
Irlanninterrieri
Irlanninterrieri (iiriksi Brocaire Gaelach, engl. Irish Terrier) on karkeaturkkinen terrieri. Se kuuluu vanhimpiin terrierirotuihin.
Luonne

Irlanninterrieri on ihmisrakas, eikä se ole herkkä haukkumaan. Irlanninterrieri on valmis kaikenlaiseen toimintaan ja puolustaa itseään tarpeen tullen hyvinkin sisukkaasti. Rotu on hyväntuulinen, ihmisiin kiintyvä ja uskollinen. Kotikoirana irlanninterrieri on helposti koulutettavissa, lapsirakas ja lempeä.
Aiheesta muualla

Suomen Kennelliitto: Irlanninterrieri
Wikimedia Commonsissa on kuvia tai muita tiedostoja aiheesta .
Ensemble Modern

Ensemble Modern on Frankfurt am Mainissa toimiva saksalainen moderniin taidemusiikkiin erikoistunut kamariorkesteri, johon kuuluu 19 muusikkoa. Kokoonpanon perustivat alun perin Saksan filharmonisen nuoriso-orkesterin jäsenet vuonna 1980 tehdäkseen tunnetuksi nykymusiikkia. Ensemble Modern toimii nykyisin osakeyhtiömuotoisena siten, että kaikki orkesterin muusikot ovat osakkaita. Orkesterilla sen historian aikana on ollut useita pitkiä hankkeita muun muassa Heiner Goebbelsin, Frank Zappan, Bill Violan ja Steve Reichin kanssa.
Ensemble Modern on ollut kiertuilla muun muassa Venäjällä, Etelä-Amerikassa, Japanissa, Australiassa ja Yhdysvalloissa ja osallistuu säännöllisesti useisiin kansainvälisiin festivaaleihin. Se konsertoi vuosittain keskimäärin 100 kertaa ja harjoittelee 70 uutta teosta, joista 20 on ensiesityksiä.
Jacob Chronander

Jacobus Petri Chronander (n. 1620 Skara, Länsi-Götanmaa – 20. huhtikuuta 1694 Visby, Gotlanti) oli ruotsalainen Turun akatemiassa opiskellut tuomari, joka tunnetaan kahdesta Turussa kirjoittamastaan ylioppilaskomediasta, jotka olivat Suomen ensimmäiset tunnetut näytelmät.
Chronander kävi Skaran lukiota ja pääsi ylioppilaaksi Turussa 1643. Hän opiskeli Turun akatemiassa valmistuen lakitieteen lisensiaatiksi 1651. Chronander toimi myöhemmin oikeushallintomiehenä Pommerissa, Gotlannin kihlakunnan tuomarina 1660–1689 sekä Gotlannin eteläisen kihlakunnan tuomarina 1692–1694. Hän oli myös Visbyn kaupungin pormestarina 1661–1667.
Chronander kirjoitti Turussa ollessaan kaksi ylioppilaskomediaa Surge eller Flijt och oflitighetz Skodespegel, författar vthi Een lustigh Comoedie (1647) ja Bele-Snack eller een Ny Comoedia, Innehållandes om Gifftermåhl och Frijerij åthskilleliga Lustige Discurser och Domar (1649). Chronanderin Surge-näytelmä esitettiin Turussa 1647 maisteripromootion kunniaksi, ja Chronander esitti itse siinä Circeius-nimistä laiskaa ylioppilasta.
Chronander oli naimisissa Turun hovioikeuden asessorin Petrus Laurenti Vigelius Ekenbergin tyttären Anna Ekenbergin kanssa.
Aiheesta muualla

Chronanderin elämäkerta Kansallisbiografiassa
Jalkaväkirykmentti 16

Jalkaväkirykmentti 16 voi tarkoittaa:
Jalkaväkirykmentti 16 (talvisota)
Jalkaväkirykmentti 16 (jatkosota)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jalkaväkirykmentti 16”, voi hakea sivunnimihaulla, laajalla sivunnimihaulla tai tekstihaulla.
Exeter City FC

Exeter City Football Club on englantilainen jalkapalloseura Exeterin kaupungista. Seura pelaa kolmanneksi korkeimmalla sarjatasolla Ykkösliigassa, jonne se nousi Kakkosliigasta keväällä 2022. Exeter City pelaa kotiottelunsa St James Parkilla. Seuran omistavat sen kannattajat.
Historia

Exeter City perustettiin 1904, kun Exeter United ja St Sidwell's United yhdistyivät. Seura pelasi paikallisissa sarjoissa kunnes The Football League kutsui sen mukaan uuteen 3. divisioonaan 1920. Exeter pelasi 3. ja 4. divisioonassa aina vuoteen 2003 asti. Seuran suurimmat saavutukset tuona ajanjaksona olivat pääsy FA Cupin puolivälieriin 1931 ja 1981 sekä 4. divisioonan mestaruus 1990.
Vuonna 2003 Exeter putosi konferenssiin talousvaikeuksien jälkeen ja seuran omistajaksi tuli kannattajien perustama säätiö. Kauden 2007–2008 päätteeksi Exeter nousi kakkosliigaan ja heti seuraavana vuonna ykkösliigaan, kolmanneksi korkeimmalle sarjatasolle. Keväällä 2012 seura putosi jälleen kakkosliigaan.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive)
Englannin ykkösliiga 2019–2020
Accrington Stanley
Blackpool
Bolton Wanderers
Bristol Rovers
Burton Albion
Coventry City
Doncaster Rovers
Fleetwood Town
Gillingham
Ipswich Town
Lincoln City
Milton Keynes Dons
Oxford United
Peterborough United
Portsmouth
Rochdale
Rotherham United
Shrewsbury Town
Southend United
Sunderland
Tranmere Rovers
AFC Wimbledon
Wycombe Wanderers
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Exeter City F.C.
Käännös suomeksi
Jarno Limnéll

| Jarno Limnéll |
| --- | --- |

Kansanedustaja
 5.4.2023–  
Ryhmä/puolue:  Kansallisen Kokoomuksen eduskuntaryhmä
Vaalipiiri:  Uudenmaan vaalipiiri
Henkilötiedot
Syntynyt: 25. heinäkuuta 1973 (ikä 51) Helsinki, Suomi
Asuinpaikka:  Espoo
Lapset:  3
Tiedot
Puolue:   Kokoomus
Koulutus:  sotatieteiden tohtori valtiotieteiden maisteri upseeri
Sotilaspalvelus
Sotilasarvo:    Majuri (evp.)
Aiheesta muualla
jarnolimnell.fi
Jarno Ilmari Limnéll (s. 25. heinäkuuta 1973 Helsinki) on suomalainen kansanedustaja ja Aalto-yliopiston kyberturvallisuuden työelämäprofessori. Eduskuntaan hänet valittiin Uudenmaan vaalipiiristä kokoomuksen listoilta vuoden 2023 eduskuntavaaleissa.
Ennen valintaansa eduskuntaan Limnéll työskenteli teknologiayritys Innofactorin kyberturvallisuusjohtajana. Puolustusvoimissa hän työskenteli aktiiviupseerina vuosina 2000-2010.
Limnéll on toiminut Espoon kaupunginvaltuutettuna vuodesta 2021 ja kaupunginvaltuuston puheenjohtajana vuodesta 2022.
Elämäkerta ja ura

Jarno Limnéll syntyi Helsingissä, mutta varttui Espoossa. Hänen isänsä oli poliisi ja äiti vakuutusvirkailija. Limnéll liittyi kokoomukseen lukioikäisenä ja kampanjoi Raimo Ilaskiven puolesta vuoden 1994 presidentinvaaleissa.
Limnéll kirjoitti ylioppilaaksi Leppävaaran lukiosta ja toimi Reserviupseerikurssi 206:n oppilaskunnan puheenjohtajana. Hän valmistui upseeriksi Maanpuolustuskorkeakoulusta 83. kadettikurssilta vuonna 2000. Opiskeluaikanaan Limnéll saavutti kadettivääpelin palvelusarvon. Valtiotieteiden maisteriksi Limnéll valmistui Helsingin yliopistosta vuonna 2003.
Limnéll toimi aktiiviupseerina puolustusvoimissa noin kymmenen vuotta aina vuoteen 2010 saakka. Upseeriuransa aikana hän toimi mm. sotilastarkkailijana Libanonissa vuonna 2003. Sotatieteiden tohtoriksi Limnéll väitteli vuonna 2009 Maanpuolustuskorkeakoulusta väitöskirjallaan Suomen uhkakuvapolitiikka 2000-luvun alussa.
Limnéll on Maanpuolustuskorkeakoulun, Tampereen yliopiston ja Jyväskylän yliopiston dosentti.
2010-luvulla hän työskenteli yksityisellä sektorilla kyberturvallisuuden parissa. Limnéll työskenteli kyberturvallisuusjohtajana Stonesoftilla (2012-2014), McAfeessä (2014-2015) ja Insta Groupissa (2015-2018). Hän työskenteli vuosina 2018-2021 teknologiayritys Tosibox Oy:n toimitusjohtajana.
Vuodesta 2014 Limnéll on toiminut Aalto-yliopiston kyberturvallisuuden työelämäprofessorina. Lisäksi hän on Laurea-ammattikorkeakoulun hallituksen puheenjohtaja ja Maailman talousfoorumin asiantuntijaverkoston jäsen.
Poliittinen ura

Limnéll valittiin Espoon kaupunginvaltuustoon vuoden 2021 kuntavaaleissa saatuaan 3 147 ääntä, joka oli kolmanneksi eniten ääniä Espoossa ja toisiksi eniten Espoon kokoomuksen ehdokkaista. Kaupunginvaltuuston puheenjohtajaksi hänet valittiin kesäkuussa 2022.
Länsi-Uudenmaan aluevaltuustoon Limnéll valittiin vuoden 2022 aluevaaleissa saatuaan 4 052 ääntä. Hän on toiminut vuodesta 2022 aluevaltuuston puheenjohtajana.
Limnéll asettui ehdolle vuoden 2023 eduskuntavaaleihin, sai 13 917 ääntä Uudenmaan vaalipiirissä ja tuli valituksi. Hänen äänimääränsä oli maan 16. suurin ja Uudenmaan vaalipiirin neljänneksi suurin. Eduskunnassa Limnéll on puolustusvaliokunnan jäsen ja suuren valiokunnan varajäsen. Lisäksi hän on Euroopan neuvoston Suomen valtuuskunnan jäsen.
Yksityiselämä

Limnéll on naimisissa ja hänellä on kolme lasta. Hän asuu perheineen Espoon Nöykkiössä.
Psykoterapeutti ja tietokirjailija Maaret Kallio on Limnéllin sisko.
Famsikloviiri

| --- | --- |

Famsikloviiri
Systemaattinen (IUPAC) nimi
[2-(asetyloksimetyyli)-4-(2-aminopurin-9-yyli)butyyli]asetaatti
Tunnisteet
CAS-numero: 104227-87-4
ATC-koodi: J05AB09
PubChem CID: 3324
DrugBank: DB00426
Kemialliset tiedot
Kaava: C14H19N5O4 
Moolimassa: 321,342
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 102–104 °C 
Farmakokineettiset tiedot
Hyötyosuus: 77 %
Proteiinisitoutuminen: 20–25 %
Metabolia: Hepaattinen
Puoliintumisaika: n. 2 h
Ekskreetio: Renaalinen, ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, topikaalinen
Famsikloviiri (C14H19N5O4) on nukleosidianalogeihin kuuluva heterosyklinen orgaaninen yhdiste. Yhdistettä käytetään lääketieteessä hoidettaessa herpesvirusten aiheuttamia infektioita.
Ominaisuudet

Huoneenlämpötilassa famsikloviiri on kiteistä ainetta. Yhdiste liukenee veteen, asetoniin ja metanoliin ja huonommin etanoliin. Famsikloviiri on aihiolääke, josta muodostuu ihmiselimistössä maksassa pensikloviiriä. Pensikloviiri on antimetaboliitti, joka sitoutuu virusten DNA-polymeraasiin ja estää siten virusten lisääntymisen. Famsikloviiri tehoaa muun muassa Herpes simplex-, Varicella-zoster- ja Epstein–Barr-viruksiin. Pensikloviirista poiketen famsikloviiria voidaan antaa myös tablettina lääkevoiteen lisäksi, koska se imeytyy paremmin. Ainetta käytetään muun muassa herpeksen ja vyöruusun hoidossa. Teholtaan famsikloviiri on verrattavissa asikloviiriin tai sitä tehokkaampi.
Famsikloviiri on hyvin siedetty lääkeaine. Mahdollisia haittavaikutuksia voivat olla pääkipu, ruuansulatuskanavan oireet kuten vatsakipu, oksentelu tai ripuli.